project_leader Steve Page, inventor i president d'Ocean Farm Technologies Inc.
project_headline Aqüicultura més sostenible
Vistos en la seva totalitat, els Aquapods semblen pilotes gegants per hàmsters. En realitat, aquestes enormes estructures que floten a alta mar són un model de piscifactoria més sostenible, en el qual els peixos naden lliurement i que podrien molt bé ser una solució a l’escassetat de peix.
De mitjana, les persones consumim quatre vegades més peix ara que al 1950. Segons la FAO, el 2016 el consum global va assolir els 20,3 kg per persona a l’any. Aquest increment ens ha dut a la sobrepesca i no dona temps a que moltes espècies recuperin la seva població.
Per satisfer aquesta demanda creixent de peix i marisc es recorre a l’aqüicultura, és a dir, a la cria controlada de peixos, crustacis, mol·luscs, plantes aquàtiques, algues i altres organismes marins. Juntament amb l’agricultura, l’aqüicultura permet pal·liar l’escassetat d’aliments. Tanmateix, la majoria de mètodes actuals fa servir gàbies ubicades a prop de la costa, amb molta densitat de població i on l’aigua circula poc, condicions que afavoreixen la propagació de malalties i tenen un impacte mediambiental advers en les zones adjacents.
Steve Page, d’Ocean Farm Technologies, amb seu al golf de Califòrnia, Mèxic, ha trobat la solució: un sistema de contenció únic destinat a l’aqüicultura marina, i ubicat a alta mar. Aquapod s’inspira en els bancs que formen els peixos de manera natural i en la ‘cúpula geodèsica’, l’estructura esfèrica dissenyada per l’arquitecte nord-americà Buckminster Fuller.
Aquestes estructures tenen la particularitat de canviar d’ubicació espentejades pels corrents marins, la qual cosa minimitza l’impacte medioambiental en l’entorn i evita també que els peixos s’amunteguin. A més, a l’estar situats a un quilòmetre de la costa com a mínim, en alta mar, els peixos viuen en unes condicions molt similars a les que tindrien en estat salvatge.
Voleu saber més sobre aqüicultura? A les extenses planes de la província d’Estat Lliure, a Sud-àfrica, Conchita Milburn està jugant un paper clau en els projectes d’aqüicultura d’aigua dolça. Com a cap del viver de peixos Gariep Dam Hatchery, comparteix els seus coneixements sobre pràctiques sostenibles i dona suport als piscicultors emergents.
En aquesta entrevista a Conchita Milburn parlem sobre aqüicultura sostenible i, entre moltes altres coses, ens explica per què les pangues són dures. ► Aquawoman: Fishy FutureHero (entrevista en anglès)
project_website_title_1 Aquapod website
Productor de documentals de natura per la BBC, National Geographic, Discovery o PBS, entre d'altres.
atlas_country_long_name Mèxic
Aquapod website
Gaby Bastyra	(31 juliol 2015)
Steve Page, inventor i president d'Ocean Farm Technologies Inc.
Tags: Aigua, Aigua neta, Aliments, Animals, Climate change, Comerç just, Conservació, Contaminació, Cultiu, Fam, Medi ambient, Peixos, Residus alimentaris, Sanejament.